Ming Oʻrik (metro bekati). Ming Oʻrik – Toshkent metropoliteni Yunusobod yoʻli bekatlaridan biri. Ushbu bekatdan Oʻzbekiston yoʻlining Oybek bekatiga oʻtiladi. 2 vestibyul va 1 platformadan iborat. Kumushrang marmar bilan bezatilgan. Oybek bekatiga oʻtiladigan 140 metrli yoʻlagi bor. Tarixi. Yunusobod yoʻnalishidagi ushbu bekatning loyihaviy nomi „Lohutiy“ bekati boʻlgan. Metro bekatning qurilish ishlari 80-yillar soʻngida boshlanadi. 90-yillarga kelib qurilish materiallarining taqchilligi, hamda xomashyolarning narxi haddan tashqari oshib ketganligi sababli qurilish ishlari sekinlashadi. 2001-yil oktyabrida „Ming oʻrik“ nomi ostida ishga tushgan.